05/07/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de bolsas para estudos de danza do alumnado do Conservatorio Profesional de Danza da Deputación no ano 2013

Convocatoria de bolsas para estudos de danza do alumnado do Conservatorio Profesional de Danza da Deputación no ano 2013.1.–Obxecto. O obxecto da presente convocatoria é a concesión de bolsas para o perfeccionamento de estudos de danza do alumnado do Conservatorio Profesional de Danza desta Deputación, con cargo ao concepto presupostario 0604/325A/481 do orzamento provincial do ano 2013, por importe total de 20.000 €. 2.–Solicitantes. Poderá participar na presente convocatoria o alumnado do Conservatorio Profesional de Danza da Deputación da Coruña, que quera realizar cursos de danza, tanto en España coma no extranxeiro.3.–Lugar e prazo de solicitude. As solicitudes serán formalizadas nos modelos normalizados que se facilitarán na secretaría do Conservatorio e presentaranse no rexistro xeral da Deputación. O prazo de presentación das solicitudes é de 15 días naturais que se han contar a partir do día seguinte ao da publicación da presente convocatoria no Boletín Oficial da Provincia. A documentación tamén se poderá presentar neste prazo, en calquera das formas previstas no artigo 38.4 da Lei 30/1992, de réxime xurídico das administracións públicas e do procedemento administrativo común.4.–Documentación. As solicitudes deberán ir achegadas da seguinte documentación: 4.1.–Fotocopia do D. N. I. do alumno/a solicitante da bolsa e, no seu caso, da persoa que o represente.4.2.–Xustificante de matrícula no Conservatorio Profesional de Danza no presente curso.4.3.–Currículo artístico do alumno/a solicitante.4.4.–Explicación do curso para o que se solicita a bolsa.4.5.–Xustificante de matrícula no curso para o que se solicita a bolsa.4.6.–Certificación dos datos bancarios no modelo aprobado pola Deputación.4.7.–Escrito no que autorice á Deputación para que solicite, no seu nome, á Axencia Tributaria e á Seguridade Social, a acreditación de que o solicitante está ao corrente nas súas obrigas cos citados organismos.4.8.–Declaración doutras axudas solicitadas ou percibidas para o mesmo fin.5.–Composición do tribunal. A concesión das bolsas realizarase por resolución da Presidencia, despois da proposta do tribunal que será presidido polo presidente da Deputación, formando parte del a deputada presidenta da Comisión de Educación, Cultura, Deporte e Mocidade, o director do Conservatorio de Danza e dous profesionais da danza. O secretario será o da Deputación ou persoa na que delegue. A composición do tribunal publicarase con anterioridade á súa reunión, coa finalidade de que se poidan interpor, se é o caso, os recursos legais pertinentes.6.–Concesión das bolsas. O importe das bolsas será variable, en función do importe da matrícula, da súa duración, e do lugar de realización do curso para o que solicita a axuda, sendo o importe máximo de 2.000 € por bolsa. Para decidir a concesión das bolsas teranse en conta os seguintes aspectos que se valorarán segundo se indica: 6.1.–O currículo académico e o nivel artístico (calificacións, etc.): ata 50 puntos.6.2.–A importancia e a duración do curso para o que se solicita a bolsa: ata 25 puntos.6.3.–O informe da dirección do Conservatorio de Danza e Música: ata 25 puntos. A resolución da convocatoria darase a coñecer no taboleiro de anuncios da Deputación, no taboleiro de anuncios do Conservatorio Profesional de Danza e na páxina www.dicoruna.es, e producirá os efectos de notificación aos interesados. Contra a resolución que porá fin á vía administrativa, poderase interpoñer potestativamente o recurso de reposición no prazo dun mes dende o día seguinte ao da súa notificación ou o recurso contencioso-administrativo no prazo de dous meses que se contará dende o día seguinte ao da súa notificación de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común, sen que poidan interpoñerse simultaneamente ambos recursos.7.–Pago. As bolsas aboaranse en dous prazos, da seguinte forma: * O 80%, despois da presentación do xustificante da matrícula no curso para o que se solicita a bolsa. * O 20% restante, despois da presentación da certificación de ter realizado o curso para o que se solicita a bolsa. Para a percepción do importe da bolsa, o beneficiario deberá estar ao corrente das súas obrigas tributarias e coa Seguridade Social, asi mesmo, deberá estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación.8.–Obrigas dos bolseiros. Estas bolsas serán incompatible con cualquera outra axuda para a mesma finalidade. As bolsas deberán xustificarse antes do 31 de outubro de 2013. Despois de transcorrer o prazo que, no parágrafo anterior, se sinala, sen que se teña acreditada a realización do curso para o que foi concedida a bolsa, a Sección de Cultura e Deportes iniciará o expediente de reintegro do importe percibido en concepto do primeiro prazo da bolsa, de acordo co procedemento establecido na base 59.ª das de execución do orzamento para 2013, segundo o disposto no Título II da Lei 38/2003, xeral de subvencións.9.–Protección de datos. Os datos persoais recollidos serán incorporados e tratados no ficheiro bolsas, premios e certames cuxa finalidade é conter os datos das persoas que solicitan ou disfrutan de bolsas financiadas pola Deputación, inscrito na Axencia Española de Protección de Datos co número do inscripción 2083510350, e poderán ser incluídos na páxina web. O órgano responsable do ficheiro é a Deputación Provincial da Coruña e o enderezo onde o interesado poderá exercer os dereitos de acceso, rectificación, cancelación e oposición diante do mesmo é a Avda. Alférez Provisional nº 2 15006 A Coruña, todo o cal se informa en cumprimento do disposto no artigo 5 da lei Orgánica 15/119, de13 de decembro, de protección de datos de carácter persoal e a súa normativa de desenvolvemento.10.–Aceptación das bases. Os solicitantes, por selo, aceptan en todos os seus termos as bases xerais da presente convocatoria así como a resolución que corresponda, sen prexuízo do dereito á reclamación xudicial. Para os casos non previstos nas presentes bases aplicarase o disposto nas bases de execución do orzamento xeral da Deputación da Coruña de 2013. A Coruña, 27 de xuño de 2013. O presidente O secretario Diego Calvo Pouso José Luis Almau Supervía